อาคเนย์ประกันภัยเผยลูกค้าหาดใหญ่แจ้งเคลมรถแล้ว112คัน
อาคเนย์ประะกันภัย(2000) เผยยอดลูกค้าประกันรถแจ้งเคลมน้ำท่วม 139 คัน
6 พ.ย. 2553

อาคเนย์ประะกันภัย(2000) เผยยอดลูกค้าประกันรถแจ้งเคลมน้ำท่วม 139 คัน 
นายศิริชัย แสงเทียนประไพ ผู้อำนวยการอาวุโส ฝ่ายประชาสัมพันธ์ กลุ่มธุรกิจ ประกันและการเงิน กลุ่มอาคเนย์ เปิดเผยว่า บริษัทอาคเนย์ประกันภัย (2000) ได้รับแจ้งเคลมรถยนต์เข้ามาแล้ว ณ ขณะนี้จำนวน 139 คัน เป็นรถยนต์ถูกน้ำท่วมที่หาดใหญ่ 112 คัน ที่นครราชสีมาและลพบุรี 27 คัน มูลค่าความเสียหายประมาณ 54 ล้านบาท ในจำนวนนี้เป็นรถยนต์ที่ต้องจ่ายสินไหมทดแทนเต็มทุนประกัน (total loss) ประมาณ 40 คัน วงเงินประมาณ 20 ล้านบาท 
สำหรับความเสียหายที่เกิดขึ้นกับลูกค้าผู้ถือกรมธรรม์ประกันอัคคีภัยและความเสี่ยงภัยทุกชนิดเฉพาะที่ซื้อความคุ้มครองภัยน้ำท่วมมีจำนวนประมาณ 130 ราย เป็นผู้เสียหายในอำเภอหาดใหญ่จำนวน 100 ราย โคราชและจังหวัดใกล้เคียงอีกประมาณ 30 รายมูลค่าความเสียหายประมาณ 100 ล้านบาท ซึ่งขณะนี้ได้ส่งเจ้าหน้าที่สำรวจภัยไปอำนวยความสะดวกให้แก่ลูกค้าแล้ว ซึ่งทางบริษัท ฯ จะเร่งดำเนินการจ่ายเงินชดเชยค่าสินไหมทดแทนให้แก่ลูกค้าโดยเร่งด่วน 
นอกจากนี้ อาคเนย์ประกันภัยได้ จัดโครงการ ”สินไหมใจดี” เพื่อช่วยบรรเทาความเดือดร้อนให้แก่ผู้ถือกรมธรรม์ทุกรายที่ได้รับผลกระทบจากอุทกภัยในครั้งนี้ โดยลูกค้าที่ทำประกันอัคคีภัยและความเสี่ยงภัยทุกชนิด ที่ซื้อความคุ้มครองภัยน้ำท่วมเพิ่มเติมหรือไม่ก็ตาม สามารถนำหลักฐานการรับประกันของบริษัทอาคเนย์ประกันภัย และข้อมูลความเสียหายมาขอรับความช่วยเหลือได้ทันทีเป็นเงิน 3,000 บาท โดยติดต่อได้ที่ทำการสาขาของอาคเนย์ประกันภัยในพื้นที่ หรือตัวแทนนายหน้าของท่านได้ทุกวันในเวลาทำการ 
สำหรับลูกค้าประกันภัยรถยนต์ประเภท 1 ของอาคเนย์ประกันภัยที่ได้รับความเสียหายเล็กน้อยจากภัยน้ำท่วมที่วงเงินไม่เกิน 1 หมื่นบาทสามารถติดต่อรับเงินชดเชยค่าสินไหมทดแทนได้ทันทีที่สาขาในพื้นที่เช่นกัน ส่วนที่อำเภอหาดใหญ่ซึ่งมีลูกค้าอาคเนย์ฯได้รับความเสียหายเป็นจำนวนมาก บริษัทฯ ได้ส่งพนักงานสินไหมเข้าไปให้บริการในพื้นที่กว่า 20 คน ขณะนี้ได้นำรถยนต์ที่เสียหายเข้าซ่อมเกือบครบแล้ว อย่างไรก็ตามหากท่านใดที่ยังไม่ได้แจ้งเคลมหรือไม่ได้รับความสะดวก กรุณาติดต่อรับบริการได้ที่ 084 555 6077 หรือโทรแจ้งศูนย์บริการรับแจ้งเคลม หมายเลข 02 267 7777 ทุกวันตลอด 24 ชั่วโมงไม่เว้นเสาร์อาทิตย์ 
รวมถึง ยังได้จัดโปรโมชั่นพิเศษลดค่าเบี้ยประกันภัยให้ 10 % สำหรับลูกค้าผู้ประสบภัยที่มาต่ออายุกรมธรรม์ หรือทำประกันภัยรถยนต์ประเภท 1 กับบริษัทฯ อีกด้วย